
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 306 

11 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφαρμογή Μέτρου 3.7 «Πρόγραμμα Απειλούμενων με 
εγκατάλειψη Φυλών Αγροτικών Ζώων» του Γεωργο- 
περιβαλλοντικού Άξονα του Εγγράφου Προγραμ¬ 
ματισμού Αγροτικής Ανάπτυξης 2000 - 2006 (ΕΠΑΑ) 
Κανονισμός (ΕΚ) αριθμ. 1257/1999 του Συμβουλίου 
για τη στήριξη της Αγροτικής Ανάπτυξης από το Ευ¬ 
ρωπαϊκό Γεωργικό Ταμείο Προσανατολισμού και 


Εγγυήσεων (ΕΓΤΠΕ)-ΤμήμαΕγγυήσεων. 1 

Σύσταση στο Δήμο Ν. Αλικαρνασσού του Ν. Ηρακλεί¬ 
ου Νομικό Πρόσωπο με την επωνυμία «Σχολική Επι¬ 
τροπή 1/θ Νηπιαγωγείου Καρτερού του Δήμου Ν. 
Αλικαρνασσού». 2 


ΑΠΟΦΑΣΕΙ Σ 

Αριθ. 125768 (1) 

Εφαρμογή Μέτρου 3.7 «Πρόγραμμα Απειλούμενων με 
εγκατάλειψη Φυλών Αγροτικών Ζώων» του Γεωργοπε- 
ριβαλλοντικού Άξονα του Εγγράφου Προγραμ¬ 
ματισμού Αγροτικής Ανάπτυξης 2000 - 2006 (ΕΠΑΑ) 
Κανονισμός (ΕΚ) αριθμ. 1257/1999 του Συμβουλίου 
για τη στήριξη της Αγροτικής Ανάπτυξης από το Ευ¬ 
ρωπαϊκό Γεωργικό Ταμείο Προσανατολισμού και Εγ¬ 
γυήσεων (ΕΓΤΠΕ) - Τμήμα Εγγυήσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 αρθρ. 29Α «Κυβέρνηση 
και Κυβερνητικά Όργανα», όπως συμπληρώθηκε με το 
αρθρ. 27του Ν. 2081/92 (ΦΕΚ 154Α/92). 

2. Το Ν.Δ. 131/74 (ΦΕΚ320Α/74) «Περίπαροχής οικονο¬ 
μικών ενισχύσεων στη γεωργική δασική κτηνοτροφική και 
αλιευτική παραγωγή», όπως τροποποιήθηκε και συμπλη¬ 
ρώθηκε με τους Ν. 1409/83 (ΦΕΚ 199Α/83) 2512/97 (ΦΕΚ 
138Α/97) 2538/97 (ΦΕΚ242Α/97). 

3. Το Ν. 2065/92 άρθρο 39 παρ. 10 (ΦΕΚ 113Α/92) «περί 


εγκρίσεως οικονομικών ενισχύσεων απότους Υπουργούς 
Οικονομικών και Γεωργίας». 

4. Τον Ν. 2362/95 «Περί Δημοσίου Λογιστικού ελέγχου 
των δαπανών του Κράτους και άλλες διατάξεις», (ΦΕΚ 
247Α/27.11.95). 

5. Το Ν. 2637/98 (ΦΕΚ 200Α/98) περί «Σύστασης Οργα¬ 
νισμού Πληρωμών και ελέγχου κοινοτικών ενισχύσεων 
προσανατολισμού και εγγυήσεων», όπως τροποποιήθηκε 
και συμπληρώθηκε από τους Ν. 2732/99 (ΦΕΚ 154Α/99) 
και 2945/01 (ΦΕΚ223Α/01). 

6. Τον Καν. 1663/95 της Επιτροπής «Περί εκκαθάρισης 
λογαριασμών», όπως τροποποιήθηκε με τον Καν. (ΕΚ) 
2245/1999. 

7. Τον Καν. (ΕΚ) 1257/99 του Συμβουλίου για τη στήριξη 
της αγροτικής ανάπτυξης από το Ευρωπαϊκό Γεωργικό 
Ταμείο Προσανατολισμού και Εγγυήσεων (ΕΓΤΠΕ). 

8. Τον Καν. (ΕΚ) αριθ. 1258/99 του Συμβουλίου «περί 
χρηματοδότησης της Κοινής Γεωργικής Πολιτικής». 

9. Τον Καν. (ΕΚ) 1260/1999 του Συμβουλίου «περί γενι¬ 
κών διατάξεων για τα Διαρθρωτικά Ταμεία». 

10. Τον Κανονισμό (ΕΚ) αριθ. 445/2002 της Επιτροπής 
«περί λεπτομερών κανόνων εφαρμογής του κανονισμού 
(ΕΚ) αριθ. 1257/1999 του Συμβουλίου», όπως τροποποιή¬ 
θηκε με τον Καν (ΕΚ) 963/2003. 

11. Τον Καν. (ΕΟΚ) 3508/92 «για τη θέσπιση Ολοκληρω¬ 
μένου Συστήματος Διαχείρισης και Ελέγχου σχετικά με 
ορισμένα καθεστώτα κοινοτικών ενισχύσεων», όπως τρο¬ 
ποποιήθηκε από τον Καν. (ΕΚ) 1036/99 και τον Καν. (ΕΚ) 
1593/2000. 

12. Τον Καν (ΕΟΚ) 3887/92 όπως αντικαταστάθηκε με 
τον Καν. (ΕΚ) 2419/2001 για «τη θέσπιση λεπτομερών κα¬ 
νόνων εφαρμογής του ολοκληρωμένου συστήματος δια¬ 
χείρισης και ελέγχου για ορισμένα κοινοτικά καθεστώτα 
κοινοτικών ενισχύσεων που θεσπίστηκαν με τον κανονι¬ 
σμό (ΕΟΚ) αριθ. 3508/92», όπως ισχύει κάθε φορά. 

13. Το Π.Δ. 344 (ΦΕΚ 297Α/29.12.2000) «περί άσκησης 
του επαγγέλματος του Γεωτεχνικού». 

14. Το Π.Δ. 81 (ΦΕΚ 57Α/21.3.2002) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

15. Το Π.Δ. 434/1995 «Μέτρα για τη διατήρηση και προ¬ 
στασία των αυτοχθόνων φυλών αγροτικών ζώων». 

16. Τις υπουργικές αποφάσεις για τους Κώδικες Ορθής 
Γεωργικής Πρακτικής όπως ισχύουν κάθε φορά. 

17. Την 1065956/863/Α0006/15-7-2003 Κοινή Απόφαση 
του Πρωθυπουργού και του Υπουργού Οικονομίας και Οι¬ 
κονομικών περί «Ανάθεσης αρμοδιοτήτων στους Υφυ¬ 
πουργούς Οικονομίας και Οικονομικών». 

18. Την 271562/2002 Απόφαση του Υπουργού Γεωργίας 
περί «Εγκρίσεως του ΟΠΕΚΕΠΕ ως Οργανισμού Πληρω¬ 
μής από 1.9.2002». 

19. Την 394555/2000 (ΦΕΚ 1324Β/00) Κοινής Υπουργι¬ 
κής Απόφασης των Υπουργών ΥΠΕΣΔΑ και Γ εωργίας πε¬ 
ρί «Ανάθεσης αρμοδιοτήτων του ΟΠΕΚΕΠΕ στις Ν.Α. της 
χώρας». 

20. Την 272080/6.9.2002 (ΦΕΚ 1258Β/02) Απόφαση του 
Υπουργού Γεωργίας περί τροποποίησης της 
371352/16.5.2001 Απόφασης του Υπουργού Γεωργίας 
περί «Σύστασης - Οργάνωσης ειδικής υπηρεσίας στο 
Υπουργείο Γεωργίας με τον τίτλο Αρχή Διαχείρισης Εγ¬ 
γράφου Προγραμματισμού Αγροτικής Ανάπτυξης - 
Ε.Π.Α.Α.» και κατάργηση της αριθμ. 371351/16-5-2001 
Απόφασηςτου Υπουργού Γ εωργίας περί «Σύστασης - Ορ¬ 
γάνωσης ειδικής υπηρεσίας στο Υπουργείο Γεωργίας με 
τον τίτλο Αρχή Πληρωμής Εγγράφου Προγραμματισμού 
Αγροτικής Ανάπτυξης - Ε.Π.Α.Α.». 

21. Την Ε(2000)2733/27.9.2000 απόφαση της Ευρωπαϊ¬ 
κής Επιτροπής περί εγκρίσεως του Εγγράφου Προγραμ¬ 
ματισμού Αγροτικής Ανάπτυξης (ΕΠΑΑ) για την Ελλάδα 
το οποίο καλύπτει την περίοδο προγραμματισμού 2000- 
2006 όπως έχει τροποποιηθεί από την Ο (2003) 3139 Από¬ 
φαση της Ε.Ε. για την έγκριση των τροποποιήσεων του 
ΕΠΑΑ για την Ελλάδα. 

22. Την 428/339372/661/2.2.2001 (ΦΕΚ280Β/01) Κοινή 
Υπουργική Απόφαση των Υπουργών Γεωργίας και Οικο¬ 
νομικών «για την εφαρμογή του Αγροπεριβαλλοντικού 
Μέτρου του Εγγράφου Προγραμματισμού Αγροτικής 
Ανάπτυξης (ΕΠΑΑ) 2000-2006», όπως τροποποιήθηκε και 
ισχύει κάθε φορά. 

23. Την 280/343571/4969/8.9.1997 ΚΥΑ «Κανονισμός 
(ΕΟΚ) 2078/92 του Συμβουλίου της 30ης Ιουνίου 1992 
σχετικά με τις μεθόδους γεωργικής παραγωγής, που 
συμμορφώνονται με τις απαιτήσεις προστασίας του 
Περ/ντος καθώς και με τη διατήρηση του φυσικού χώρου 
- πρόγραμμα για διατήρηση σπάνιων φυλών αγροτικών 
ζώων (Βοειδή Πρόβατα Αίγες Ιπποειδή)». 

24. Την 416/394194/5884/10.10.2000 ΚΥΑ για την εφαρ¬ 
μογή του προγράμματος «Διατήρηση Αυτοχθόνων σπά¬ 
νιων φυλών Αγροτικών Ζώων για το έτος 2000» 

25. Την 523/126710/13.3.2003 (ΦΕΚ 336Β/20.3.2003) 
Κοινή Υπουργική Απόφαση των Υπουργών Γ εωργίας, Οι¬ 
κονομίας και Οικονομικών και Εσωτερικών και Δημόσιας 
Διοίκησης περί «Διαδικασίας και Τρόπου πληρωμής των 
αγροπεριβαλλοντικών μέτρων του ΕΠΑΑ 2000-2006 - 
Καν(ΕΚ) 1257/99» 

26. Την ΔΙΔΚ/Φ. 1/2/22875/31.10.2001 (ΦΕΚ 1480/ Β/ 
31.10.2001) Κοινή Απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέντρω¬ 
σης, «Ανάθεση αρμοδιοτήτων του Υπουργού Εσωτερικών 
Δημόσιας Διοίκησης και Αποκέντρωσης» αποφασίζουμε: 

Άρθρο 1 

Εφαρμογή του Προγράμματος 

Συνεχίζεται η εφαρμογή του Προγράμματος «Απειλού¬ 
μενων με εγκατάλειψη Φυλών Αγροτικών Ζώων» του Γε- 
ωργοπεριβαλλοντικού Μέτρου 3.7 του Άξονα 3 του Εγ¬ 


γράφου Προγραμματισμού Αγροτικής Ανάπτυξης 2000- 
2006 (Ε.Π.Α.Α.). 

Το πρόγραμμα θα εφαρμοστεί από τη Δ/νση Χωροτα¬ 
ξίας και Προστασίας Περιβάλλοντος συνεπικουρούμενη 
σε θέματα αρμοδιότητας τους από τη Δ/νση Εισροών Ζω¬ 
ικής Παραγωγής τα Κέντρα Γενετικής Βελτίωσης Ζώων 
(Κ.Γ.Β.Ζ.) Αθηνών, Δράμας, Ιωαννίνων, Καρδίτσας & Θεσ¬ 
σαλονίκης (Ν. Μεσημβρίας) και τις αντίστοιχες Δ/νσεις 
Αγροτικής Ανάπτυξης των Ν.Α. Οι λεπτομέρειες εφαρμο¬ 
γής του προγράμματος όπου θεωρείται απαραίτητο θα 
καθορίζονται με απόφαση Υπουργού Γεωργίας. 

Αρμόδιοι φορείς για τις διαδικασίες ελέγχων και πλη¬ 
ρωμών είναι οι Δ/νσεις Αγροτικής Ανάπτυξης των Ν. Α., τα 
Κέντρα Γενετικής Βελτίωσης Ζώων η Δ/νση Χωροταξίας 
και Προστασίας Περιβάλλοντος ο Ο.Π.Ε.Κ.Ε.Π.Ε και η 
Διαχειριστική Αρχή του ΕΠΑΑ, η οποία είναι και υπεύθυνη 
για την παρακολούθηση και την αξιολόγηση του μέτρου. 

Άρθρο 2 
Σκοπός - Στόχοι 

Σκοπός του μέτρου είναι η καθιέρωση ενίσχυσης στους 
κατόχους κτηνοτροφικών εκμεταλλεύσεων προκειμένου 
να διατηρήσουν ή/και να αυξήσουν τον αριθμό των ζώων 
των απειλούμενων από εγκατάλειψη αυτοχθόνων φυλών 
μέχρι ένα ελάχιστο αποδεκτό αριθμό ασφάλειας με στό- 
χο: 

• Την διατήρηση της βιοποικιλότητας και γενετικής ποι¬ 
κιλότητας των αυτοχθόνων αγροτικών ζώων. 

• Την προστασία και την αποτελεσματική διαχείριση 
των βοσκοτόπων, του φυσικού περιβάλλοντος και του 
αγροτικού τοπίου 

• Την αξιοποίηση των επιθυμητών ιδιοτήτων των προ- 
στατευόμενων φυλών για παραγωγικούς σκοπούς 

• Την υποστήριξη της έρευνας και της επιστήμης. 

Άρθρο 3 

Δικαιούχοι του Προγράμματος 

Ως δικαιούχοι του προγράμματος ορίζονται φυσικά ή 
νομικά πρόσωπα ή Ιερές Μονές του Αγίου Όρους, με 
τους όρους και τις προϋποθέσεις που θα καθορισθούν με 
απόφαση του Υπουργού Γ εωργίας. 

Οι δικαιούχοι πρέπει να κατέχουν και να εκτρέφουν ζώα 
επιλέξιμων φυλών όπως αυτά θα εξειδικευθούν με από¬ 
φαση του Υπουργού Γεωργίας για το παρόν μέτρο στις 
επιλέξιμες για κάθε φυλή περιοχές. 

Άρθρο 4 

Δεσμεύσεις των δικαιούχων 

Οι δικαιούχοι πρέπει να κατέχουν και να εκτρέφουν ζώα 
επιλέξιμων φυλών όπως αυτά θα εξειδικευθούν με από¬ 
φαση του Υπουργού Γεωργίας για το παρόν μέτρο στις 
επιλέξιμες για κάθε φυλή περιοχές. 

Α. Γ ενικές Δεσμεύσεις 

• Να παραμείνουν στο πρόγραμμα 5 έτη. 

• Να εντάσσουν στο πρόγραμμα το σύνολο του ζωικού 
κεφαλαίου της απειλούμενης με εγκατάλειψη φυλής. 

• Νατηρούντους εκάστοτε ισχύοντες Κ.Ο.Γ.Π. στο σύ¬ 
νολο της εκμετάλλευσής τους. 

• Να αποδέχονται και να διευκολύνουν την πραγματο¬ 
ποίηση των πρωτοβάθμιων και δευτεροβάθμιων ελέγχων 
από τις αρμόδιες υπηρεσίες. 

Β. Ειδικές Δεσμεύσεις 

Οι δικαιούχοι πέραντων γενικών δεσμεύσεων θα πρέπει 
να αναλάβουν και τις ακόλουθες ειδικές καθ’ όλη την πε¬ 
ρίοδο της δέσμευσης τους. 

• Να διατηρούν τον αριθμό των αναπαραγωγών ζώων 
των επιλέξιμων φυλών που εκτρέφουν, ο οποίος αναγρά¬ 
φεται στη σύμβασή τους. Ωστόσο για τα είδη των χοίρων, 
των βοοειδών και των προβάτων ο κάθε δικαιούχος μπο¬ 
ρεί να αυξήσει τον αριθμό των ζώων του ανά φυλή μέχρι 
τη λήξη της σύμβασής του (πενταετία), σε σχέση με το 
έτος βάσης μέχρις ενός ανωτάτου ποσοστού το ποιο θα 
καθορισθεί με Υπουργική Απόφαση. Ως έτος βάσης για 
τον υπολογισμό της αύξησης του αριθμού των ζώων θεω¬ 
ρείται το έτος ένταξης του δικαιούχου στο πρόγραμμα. 

Στις περιπτώσεις αύξησης η καταβολή των ενισχύσεων 
γίνεται ανάλογα με τον αριθμό των ζώων που βεβαιώνο¬ 
νται από το αρμόδιο Κ.Γ.Β.Ζ 

• Εφόσον πρόκειται για επιλέξιμες φυλές ιπποειδών θα 
πρέπει: 

§ Αν το ιπποειδές είναι θηλυκό να εξασφαλίσουν τουλά¬ 
χιστον δύο γεννήσεις στην δετία. 

§ Αν το ιπποειδές είναι αρσενικό να εξασφαλίσουν του¬ 
λάχιστον μία επίβαση στην πενταετία. 

• Να εγγράφουν το σύνολο των ζώων τους στο αντί¬ 
στοιχο γενεαλογικό βιβλίο της φυλής που τηρείται από το 
αρμόδιο για τη φυλή Κέντρο Γενετικής Βελτίωσης Ζώων 
(Κ.Γ.Β.Ζ.). 

• Να απομακρύνουν από το πρόγραμμα τα μη αναπα- 
ραγωγά ζώα. Σημειώνεται ότι τα ζώα αυτά δεν είναι επι¬ 
λέξιμα για ενίσχυση. 

• Για οποιαδήποτε μεταβολή να ενημερώνουν άμεσα το 
αρμόδιο ΚΓΒΖ. Ειδικά στην περίπτωση της απομάκρυν¬ 
σης ζώων από την εκμετάλλευση (σφαγή -πώληση), η ενη¬ 
μέρωση θα πρέπει να προηγείται του γεγονότος. 

Επισημαίνεται ότι σε καμία περίπτωση η αύξηση του 
αριθμού των ζώων δεν πρέπει να οδηγήσει σε αύξηση της 
βοσκοφόρτωσης πέραν της πυκνότητας βόσκησης που 
ορίζεται από τους Κ.Ο.Γ.Π. κατά περίπτωση. 

Άρθρο 5 

Παλαιοί Δικαιούχοι 

Οι παλαιοί δικαιούχοι των οποίων οι συμβάσεις λήγουν 
ή έχουν λήξει, δύνανται να επανενταχθούν στο μέτρο 
εφόσον πληρούν τις προϋποθέσεις και τηρήσουν τη δια¬ 
δικασία που προβλέπεται στο παρόν. Δικαιούχοι που 
εντάχθηκαν στο μέτρο μετά την 10.10.2000 δύνανται να 
ζητήσουν διακοπή της σύμβασής τους και να υπογρά¬ 
ψουν νέα σύμβαση με τις προϋποθέσεις του παρόντος 
,εφόσον αυξήσουντον αριθμό των ζώωντουςτης αρχικής 
τους σύμβασης τουλάχιστον κατά 10% ή μειώσουν την 
πυκνότητα βόσκησης στο 90% των ΚΟΓΠ κατά περίπτω¬ 
ση με αύξηση των βοσκοτόπων. 

Άρθρο 6 

Συσσώρευση δεσμεύσεων 

Ένταξη των δικαιούχων σε άλλο αγροπεριβαλλοντικό 
πρόγραμμα και επομένως συσσώρευση δεσμεύσεων εί¬ 
ναι δυνατή για δράσεις που μπορούν να συνδυαστούν και 
μέχρι μέγιστη ενίσχυση 450 €/ό3 που ορίζεται στο πα¬ 
ράρτημα του Καν. (ΕΚ) 1257/99 του Συμβουλίου. Συγκε¬ 
κριμένα το μέτρο «Πρόγραμμα Απειλούμενων με Εγκατά¬ 
λειψη Φυλών Αγροτικών Ζώων» είναι συμπληρωματικό 
του μέτρου της βιολογικής κτηνοτροφίας και του μέτρου 
της εκτατικοποίησης της κτηνοτροφίας μόνο για τις πε¬ 
ριοχές παρέμβασης Α. 


Δεν μπορούν να αναληφθούν γεωργοπεριβαλλοντικές 
δεσμεύσεις για εκτάσεις που έχουν ενταχθεί στον Άξονα 
προτεραιότητας Δ (Δασώσεις Γεωργικών Εκτάσεων) ενώ 
είναι δυνατή η ανάληψη δεσμεύσεων στα πλαίσια των λοι¬ 
πών καθεστώτων του Καν. (ΕΚ) 1257/99 (εξισωτική απο¬ 
ζημίωση, επενδύσεις στις γεωργικές εκμεταλλεύσεις) σε 
γεωργικές εκμεταλλεύσεις που έχουν ενταχθεί σε γεωρ- 
γοπεριβαλλοντικό μέτρο εφόσον τηρούνται οι δεσμεύ¬ 
σεις του τελευταίου. 

Άρθρο 7 

Προϋπολογισμός 

Το ποσό της προϋπολογισθείσας δημόσιας δαπάνης 
(κοινοτικής και εθνικής συμμετοχής) κατά την περίοδο 
εφαρμογής του προγράμματος, στο πλαίσιο του Ε.Π.Α.Α. 
2000-2006 ανέρχεται σε 15 εκατ. €. Το ποσό αυτό θα βα¬ 
ρύνει τον Τακτικό Προϋπολογισμό του Υπουργείου Γεωρ¬ 
γίας (ΚΑΕ 5323). 

Το 75% της δημόσιας δαπάνης προέρχεται από το Ευ¬ 
ρωπαϊκό Γεωργικό Ταμείο Προσανατολισμού και Εγγυή¬ 
σεων - Τμήμα Εγγυήσεων. 

Επιπλέον του παραπάνω ποσού απαιτούνται δαπάνες, 
οι οποίες θα καλυφθούν από τον Τακτικό Προϋπολογισμό 
του Υπουργείου Γεωργίας (ΚΑΕ 5323). 

Τ α ποσά αυτά αφορούν: 

• Την κάλυψη των εξόδων προμήθειας γραφικών, εκτυ- 
πωτικών και λοιπών υλικών αναγκαίων για την υλοποίηση 
του προγράμματος. 

• Την κάλυψη των εξόδων κινήσεων του προσωπικού 
των φορέων εφαρμογής του προγράμματος. 

• Την αμοιβή των Επιτροπών εξακρίβωσης των προϋ¬ 
ποθέσεων χορήγησης των ενισχύσεων ελέγχου κλπ. 

• Την αμοιβή επιστημονικών φορέων για την ταυτοποί¬ 
ηση απειλούμενων με εγκατάλειψη φυλών. 

Άρθρο 8 

Ενισχύσεις των δικαιούχων 

Ο υπολογισμός των ενισχύσεων των δικαιούχων, έγινε 
με βάση την απώλεια εισοδήματος και τις πρόσθετες δα¬ 
πάνες, που προκύπτουν από την εφαρμογή του προγράμ¬ 
ματος, καθώς επίσης και το οικονομικό κίνητρο (πριμ). Η 
ενίσχυση αφορά στο σύνολο του επιλέξιμου ζωικού κεφα¬ 
λαίου. 

Οι ενισχύσεις παρουσιάζονται στον παρακάτω πίνακα: 



Ενίαχμοη ίίζώο 

Είόοςζώου 

Δικαιούχοι που 
ίντάχθηκαν πρη< 
την έναρξη κτχιίος 
της Παρούοης 

Ακαηΰχοτποβ 9α 
ιντοχβοΟν <ττο μέτρο 
μετά την έναρξη ισχίος 
της τταραύοης 

8»3€βή «8 μηνών 

0,0 

0,0 

6μηνών«ΒοοαδΙ)«2[πών 

69,® 

187 

Βαοα5ή*ΪΕΐών 

115,86 

312 

Πρόβατα (εκτός 

Χιώτικου), Αγες 

17,30 

η 

Χιώτικο πρόβατο 

11,33 

24 

Ιττποειδιγ: 6 ΐηνών 

0 

.0 

Ιττποε 1 !*» 6 μφών 

115,68 

475 

Χοιρομητέρες 


225 

Η ενίσχυση δεν μπορεί να υπερβαίνειτα45θ€/Ιΐ3 (1 άα= 
10 στρέμματα). 

Άρθρο 9 

Κριτήρια αξιολόγησης-επιλεξιμότητας 
υποψηφίων δικαιούχων 

Για την αντικειμενική επιλογή των νέων δικαιούχων ενί¬ 
σχυσης θεσπίζονται τα παρακάτω κριτήρια επιλεξιμότη- 
τας, βάσει των οποίων θα γίνεται η ένταξή τους στο πρό¬ 
γραμμα: 

α. Παραδεκτό της πρότασης 

Στα πλαίσια των κριτηρίων της ομάδας αυτής εξετάζε¬ 
ται η εμπρόθεσμη υποβολή της πρότασης καθώς και η 
πληρότητα του φακέλου. 

β. Συμβατότητα και κανονικότητα της πρότασης 

Στα πλαίσια των κριτηρίων της ομάδας αυτής εξετάζε¬ 
ται η συμβατότητα της πρότασης με τους στρατηγικούς 
στόχους του μέτρου (αρθρ. 2 της παρούσας) με τους 
όρους και προϋποθέσεις στο πρόσωπο του υποψήφιου 
δικαιούχου (αρθρ. 3 της παρούσας) και της υπό εξέταση 
εκμετάλλευσης και ιδίως σε ότι αφορά την επιλέξιμότητα 
των ζώων. Επίσης εξετάζεται η τήρηση των διατάξεωντης 
Κοινοτικής και Εθνικής Νομοθεσίας. 

γ. Προσθετικότητα της πρότασης 

Τα κριτήρια της ομάδας αυτής διακρίνονται στις ακό¬ 
λουθες κατηγορίες: 

• Περιβαλλοντικά 

• Αναπτυξιακά 

• Κοινωνικά: Άρση απομόνωσης - Άρση ανισοτήτων 

• Ειδικά κριτήρια 

Η βαρύτητα των κριτηρίων προκύπτει με βαθμολόγηση 
των εν λόγω κριτηρίων με αντίστοιχους συντελεστές βα¬ 
ρύτητας. Με βάση τη συνολική βαθμολογία γίνεται η κα¬ 
τάταξη των υποψηφίων. Οι συντελεστές βαρύτητας των 
κριτηρίων θα καθοριστούν με απόφαση του Υπουργού Γε- 
ωργίας. 

Η αξιολόγηση συμπληρώνεται με το πόρισμα της Γνω- 
μοδοτικής Επιτροπής του άρθρου ΙΟτηςπαρούσης. 

Άρθρο 10 

Διαδικασία ένταξης 

1) Δημοσιοποίηση των μέτρων 

Η Δημοσιοποίηση συνίσταται στην ενημέρωση του 
αγροτικού πληθυσμού και ιδίως των εν δυνάμει δικαιού¬ 
χων με όλα τα δυνατά μέσα. Η Δημοσιοποίηση γίνεται με 
ευθύνη της Διαχειριστικής Αρχής του ΕΠΑΑ, σε συνεργα¬ 
σία με τη Δ/νση Χωροταξίας και Προστασίας Περιβάλλο¬ 
ντος της Κεντρικής Υπηρεσίας του Υπουργείου Γεωργίας 
και τις Δ/νσεις Αγροτικής Ανάπτυξης των ΝΑ κατά περί¬ 
πτωση. 

2) Πρόσκληση Εκδήλωσης Ενδιαφέροντος 

Στην πρόσκληση εκδήλωσης ενδιαφέροντος θα αναφέ- 
ρονται οι όροι και προϋποθέσεις του μέτρου, τα κριτήρια 
επιλεξιμότητας, ο φορέας κατάθεσης των φακέλων υπο¬ 
ψηφιότητας τα απαραίτητα δικαιολογητικά, η καταληκτι¬ 
κή ημερομηνία υποβολής, καθώς και οι υπηρεσίες που θα 
μπορούν οι ενδιαφερόμενοι να παραλάβουν το έντυπο 
υλικό και πρόσθετες πληροφορίες. 

3) Υποβολή Φακέλων υποψηφιότητας 

Οι ενδιαφερόμενοι αφού λάβουν γνώση της πρόσκλη¬ 
σης εκδήλωσης ενδιαφέροντος και επιθυμούν να εντα¬ 
χθούν στο πρόγραμμα θα πρέπει να υποβάλλουν φάκελο 
υποψηφιότητας που θα περιέχει: 


• Αίτηση Ένταξης 

• Δικαιολογητικά των όρων και προϋποθέσεων νόμιμης 
κατοχής και χρήσης της εκμετάλλευσης, όπως ορίζονται 
στην απόφαση εφαρμογής ή τις εγκυκλίους. 

• Αντίγραφο αίτησης δήλωσης στο ΟΣΔΕ (Ολοκληρω¬ 
μένο Σύστημα Διαχείρισης και Ελέγχου). 

Ο φάκελος υποψηφιότητας υποβάλλεται από τον εν¬ 
διαφερόμενο στις Διευθύνσεις Αγροτικής Ανάπτυξης των 
Νομαρχιακών Αυτοδιοικήσεων της χώρας εντός του χρο¬ 
νικού διαστήματος, που ορίζεται κάθε φορά στην πρό¬ 
σκληση εκδήλωσης ενδιαφέροντος. 

4) Προενταξιακός έλεγχος 

Πραγματοποιείται από γεωπόνο της Δ/νσης Αγροτικής 
Ανάπτυξης, που ορίζεται από τον προϊστάμενο αυτής. 

Διακρίνεται σε διοικητικό και επιτόπιο έλεγχο. 

Α) Διοικητικός έλεγχος. Για το 100% των φακέλων υπο¬ 
ψηφιότητας ελέγχονται τα ακόλουθα σημεία: 

• Πληρότητα του φακέλου. Για φακέλους υποψηφιότη¬ 
τας που δεν θα εμφανίζουν πληρότητα, θα ζητείται από 
τους υποψηφίους εγγράφως η συμπλήρωσή τους. Εφό¬ 
σον η συμπλήρωση των Φακέλων δεν πραγματοποιηθεί 
εντός 10 εργάσιμων ημερών ο φάκελος θα απορρίπτεται. 

• Διασταύρωση στοιχείων με άλλα καθεστώτα όσον 
αφορά τους βοσκότοπους και τον αριθμό και το είδος των 
ζώων (ΟΣΔΕ άλλα καθεστώτα). 

• Έλεγχος των κριτηρίων αξιολόγησης-επιλεξιμότη- 
τας. Εξυπακούεται ότι πρέπει να πληρούνται όλα τα κρι¬ 
τήρια επιλεξιμότητας. Σε διαφορετική περίπτωση ο φάκε¬ 
λος απορρίπτεται. 

Β) Επιτόπιος έλεγχος 

Ο επιτόπιος έλεγχος πραγματοποιείται στο σύνολο των 
υποψηφίων. Μετά την ολοκλήρωση του ελέγχου συμπλη¬ 
ρώνεται το σχετικό φύλλο προενταξιακού ελέγχου (οΓιβοΙκ 
ΙίεΙ) για κάθε ενδιαφερόμενο. Ο επιτόπιος προενταξιακός 
έλεγχος πραγματοποιείται από το αρμόδιο κατά περί¬ 
πτωση Κέντρο Γενετικής Βελτίωσης Ζώων. 

5) Αξιολόγηση φακέλων (απόφαση ένταξης - απόρρι¬ 

ψης) 

Η αξιολόγηση πραγματοποιείται από Γεωτεχνικό που 
ορίζεται από τον προϊστάμενο της Δ/νσης Αγροτικής Ανά¬ 
πτυξης και θα πρέπει να έχει ολοκληρωθεί το αργότερο 
σε 30 εργάσιμες ημέρες απάτην καταληκτική ημερομηνία 
υποβολής των φακέλων ή την ημερομηνία συμπλήρωσης 
του φακέλου σε περίπτωση μη πληρότητας. 

6) Γνωμοδοτική Επιτροπή 

Με απόφαση του οικείου Νομάρχη μετά από εισήγηση 
του προϊσταμένου της Δ/νσης Αγροτικής Ανάπτυξης συ¬ 
γκροτείται σε κάθε νομό Τριμελής Γνωμοδοτική Επιτροπή 
αποτελούμενη: 

• Από Γεωπόνο υπάλληλο της Δ/νσης Αγροτικής Ανά¬ 
πτυξης ως πρόεδρο με τον αναπληρωτή του. 

• Από Γεωπόνο της Δ/νσης Αγροτικής Ανάπτυξης ειδι¬ 
κευμένο σε θέματα ζωικού κεφαλαίου με τον αναπληρω¬ 
τή του. 

• Από Δασολόγο ή τοπογράφο της Ν.Α. με τον αναπλη¬ 
ρωτή του. 

Έργο της Επιτροπής θα είναι: 

• Ο έλεγχος της τήρησης της διαδικασίας προενταξια- 
κού ελέγχου και αξιολόγησης 

• Η πραγματοποίηση διοικητικών και επιτόπιων ελέγ¬ 
χων, όπου αυτό κρίνεται απαραίτητο και ιδίως για την επι¬ 
βεβαίωση της μη ενίσχυσης των ιδίων παρεμβάσεων από 
άλλα καθεστώτα και σε άλλους δικαιούχους. 

• Η σύνταξη πρακτικού το οποίο θα υπογράφεται από 
τα μέλη της και θα θεωρείται από τον Προϊστάμενο της 
Δ/νσης Αγροτικής Ανάπτυξης της Ν.Α. 

Το έργο της Γνωμοδοτικής Επιτροπής θα πρέπει να έχει 
ολοκληρωθεί το αργότερο σε 10 εργάσιμες ημέρες από 
τη λήξη της περιόδου αξιολόγησης. 

7) Δημοσιοποίηση των Καταστάσεων 

Το πρακτικό με τις καταστάσεις των εν δυνάμει δικαιού¬ 
χων με τη σαφή ένδειξη ότι η οριστική τους κρίση, θα γίνει 
με βάση τις διαδικασίες των παραγρ. 8 και 9 του παρόντος 
άρθρου, καθώς και οι καταστάσεις των απορριπτόμενων, 
δημοσιοποιούνται με ευθύνη της αντίστοιχης Διεύθυνσης 
Αγροτικής Ανάπτυξης στην τοπική κοινωνία (ΜΜΕ θυρσ- 
κόλληση για ένα ΙΟημερο στα Δημοτικά ή Κοινοτικά κα¬ 
ταστήματα κλπ.). 

8) Υποβολή Ενστάσεων 

Οι ενδιαφερόμενοι ή κάθε τρίτος που έχει έννομο συμ¬ 
φέρον δύναται, εντός 20ημέρου από την ημερομηνία της 
πρώτης δημοσιοποίησης των καταστάσεων, να υποβάλ¬ 
λει ένσταση κατά των αποφάσεων της Γνωμοδοτικής Επι¬ 
τροπής, προβάλλοντας σε αυτή τους λόγους και προσκο¬ 
μίζοντας τα απαραίτητα παραστατικά που τους αποδει- 
κνύουν. Οι ενστάσεις υποβάλλονται στην αντίστοιχη 
Διεύθυνση Αγροτικής Ανάπτυξης και εξετάζονται από τις 
τριμελείς επιτροπές, που συγκροτούνται κατά νομό από 
το Γ ενικό Γ ραμματέα της αντίστοιχης περιφέρειας. Οι εν 
λόγω επιτροπές, γνωμοδοτούν επί των ενστάσεων εντός 
10 ημερών και υποβάλλουν τα πορίσματά τους στις αντί¬ 
στοιχες Διευθύνσεις Αγροτικής Ανάπτυξης. 

9) Ένταξη - Απόρριψη 

Με ευθύνη του αρμόδιου Διευθυντή Αγροτικής Ανάπτυ¬ 
ξης καταρτίζεται ο τελικός πίνακας δικαιούχων προς 
ένταξη, σύμφωνα με τις αποφάσεις της γνωμοδοτικής 
επιτροπής καιτις αποφάσειςτης επιτροπής, που εξέτασε 
τις ενστάσεις, ο οποίος αποστέλλεται, μαζί με τα πρακτι¬ 
κά, των ως άνω επιτροπών, με εισηγητικό σημείωμα στη 
Διεύθυνση Χωροταξίας και Προστασίας Περιβάλλοντος. 
Η Διεύθυνση Χωροταξίας και Προστασίας Περιβάλλο¬ 
ντος, σε συνεργασία με τη Δ/νση Εισροών Ζωικής Παρα¬ 
γωγής, εισηγούνται την έκδοση υπουργικής απόφασης 
ένταξης ή απόρριψης εντός 15 ημερών. Η εν λόγω από¬ 
φαση μετά την υπογραφή της διαβιβάζεται στις αρμόδιες 
Διευθύνσεις Αγροτικής Ανάπτυξης, οι οποίες θα προχω¬ 
ρήσουν στην κοινοποίησή της στους ενδιαφερομένους. 

10) Σύμβαση 

Οι ενδιαφερόμενοι, οι οποίοι περιλαμβάνονται στην τε¬ 
λική κατάσταση των δικαιούχων θα πρέπει να προσέλ- 
θουν στην αρμόδια Δ/νση Αγροτικής Ανάπτυξης εντός 10 
εργάσιμων ημερών από την ημερομηνία κοινοποίησης 
της απόφασης της παρ. 9 για να υπογράψουν τη σχετική 
σύμβαση. 

Η μη προσέλευση του δικαιούχου για την υπογραφή της 
σύμβασης εντός του χρονικού διαστήματος που ορίζεται 
στην παρούσα παράγραφο συνεπάγεται απένταξή του από 
το πρόγραμμα εκτός των περιπτώσεων ανωτέρας βίας. 

11) Τήρηση στοιχείων 

Για κάθε ενδιαφερόμενο (δικαιούχο ή απορριπτόμενο) 
τηρείται στη Δ/νση Αγροτικής Ανάπτυξης της αρμόδιας 
Ν.Α. ενιαίος περιβαλλοντικός φάκελος με όλα τα παρα¬ 
στατικά που τον αφορούν. Αντίγραφα των στοιχείων των 
φακέλων χορηγούνται στις κατά περίπτωση αρμόδιες αρ¬ 
χές εφαρμογής, ελέγχων κλπ., εφόσον ζητηθούν από αυ¬ 
τές. 


Άρθρο 11 

Διαδικασία πληρωμών 

Η διαδικασία της πληρωμής του προγράμματος όπως 
καιτων υπολοίπων προγραμμάτων του ΕΠΑΑ καθορίζεται 
με την 523/126710/13.3.2003 (ΦΕΚ 336Β/20.3.2003) Κοι¬ 
νή Υπουργική Απόφαση των Υπουργών Γεωργίας, Οικο¬ 
νομίας και Οικονομικών και Εσωτερικών και Δημόσιας Δι¬ 
οίκησης περί «Διαδικασίας και Τρόπου πληρωμής των 
αγροπεριβαλλοντικών μέτρων του ΕΠΑΑ 2000-2006 - 
Καν (ΕΚ) 1257/99». 

Οι δικαιούχοι με την ολοκλήρωση ενός έτους, από την 
υπογραφή της σύμβασης, υποβάλλουν αίτηση πληρωμής 
στην αρμόδια Δ/νση Αγροτικής Ανάπτυξης- Γεωργίας. Η 
αίτηση πληρωμής συνοδεύεται από τηντελευταία αίτηση 
του ΟΣΔΕ. 

Άρθρο 12 
Έλεγχοι 

Α. ΠΡΩΤΟΒΑΘΜΙΟΙ ΕΛΕΓΧΟΙ 

Οι έλεγχοι αναφέρονται στη διασφάλιση/επαλήθευση 
των προϋποθέσεων χορήγησης της ενίσχυσης και διε- 
νεργούνται από τις αρμόδιες Δ/νσεις Αγροτικής Ανάπτυ¬ 
ξης των Ν.Α. και την Δ/νση Πληροφορικής ως εξής: 

1. Διοικητικοί Έλεγχοι 

Περιλαμβάνουν οπτικούς και διασταυρούμενους ελέγ¬ 
χους, σε επίπεδο νομού και Επικράτειας για όλες τις πε¬ 
ριπτώσεις με βάση τα δεδομένα του Ολοκληρωμένου Συ¬ 
στήματος Διαχείρισης και Ελέγχου (ΟΣΔΕ). 

1.1. Οπτικοί έλεγχοι 

Διενεργούνται από τις Δ/νσεις Αγροτικής Ανάπτυξης 
των Ν.Α. 

Πραγματοποιούνται στο 100%τωνδικαιούχωνετησίως. 

1.2. Μηχανογραφικοί έλεγχοι (μετά την έναρξη μηχανο¬ 
γραφικής υποστήριξης του προγράμματος διενεργού- 
νται από την Δ/νση Πληρορικής) 

Πραγματοποιούνται στο 100% των δικαιούχων και είναι 
κυρίως διασταυρωτικοί. 

2. Επιτόπιοι'Ελεγχοι 

Στους επιτόπιους ελέγχους εξετάζονται τα εξής: 

• Η τήρηση των δεσμεύσεων όπως αυτές περιγράφο- 
νται στην σύμβαση του δικαιούχου 

• Η έκταση εφαρμογής των δεσμεύσεων 

Οι έλεγχοι πραγματοποιούνται σε ετήσια βάση, σε πο¬ 
σοστό τουλάχιστο 5% του συνολικού αριθμού των δικαι¬ 
ούχων του προγράμματος κατανεμημένο σε επίπεδο νο¬ 
μού από τις Ν.Α. 

Οι επιτόπιοι έλεγχοι διενεργούνται καθ’ όλη τη διάρκεια 
του έτους και κατά την περίοδο όπου είναι δυνατή η εξα¬ 
κρίβωση της τήρησης των δεσμεύσεων του δικαιούχου 
της ενίσχυσης. Εάν οι επιτόπιοι έλεγχοι αποκαλύψουν ση¬ 
μαντικές παρατυπίες η αρμόδια αρχή αυξάνει καταλλή¬ 
λως τον αριθμό των επιτόπιων ελέγχων κατά τη διάρκεια 
του έτους αυτού και επιπλέον αυξάνει καταλλήλως το πο¬ 
σοστό των δικαιούχων στους οποίους θα πραγματοποιη¬ 
θεί επιτόπιος έλεγχος το επόμενο έτος. 

Κατά τη διάρκεια εφαρμογήςτου προγράμματος πραγ¬ 
ματοποιούνται στο ίδιο δείγμα επιτόπιοι έλεγχοι (στο 5% 
τουλάχιστον των δικαιούχων) από το αρμόδιο Κ.Γ.Β.Ζ. 

Οι έλεγχοι αυτοί αφορούν την καθαρότητα της φυλής 
και τις συνθήκες καθαρότητας αυτής και συντάσσεται 
σχετικό πρακτικό. 

Πρακτικό Επιτόπιου Ελέγχου 

Για κάθε επιτόπιο έλεγχο συντάσσεται πρακτικό το 
οποίο περιλαμβάνει τις διαπιστώσεις και τα συ μπεράσμα- 
τα του ελέγχου και τις τυχόν παρατηρήσεις-επιφυλάξεις 
του δικαιούχου. Το πρακτικό υπογράφεται από τους ελε- 
γκτέςτο δικαιούχο καιτον αγροφύλακα ή οριοδείκτη όταν 
αυτός παρίσταται στον έλεγχο. Σε περίπτωση που έχουν 
διαπιστωθεί παρατυπίες ο κάτοχος της εκμετάλλευσης 
λαμβάνει αντίγραφο του πρακτικού ελέγχου. 

Β. ΔΕΥΤΕΡΟΒΑΘΜΙΟΙ ΕΛΕΓΧΟΙ 

Δευτεροβάθμιους ελέγχους πραγματοποιούν: 

• Η Δ/νση Χωροταξίας και Προστασίας Περιβάλλοντος 
με σκοπό τον έλεγχο της ορθής εφαρμογής του προγράμ¬ 
ματος. Κατά τη διάρκεια εφαρμογής του προγράμματος 
πραγματοποιείται ετησίως επιτόπιος έλεγχος σετρειςτου- 
λάχιστον δικαιούχους της χώρας. Ο έλεγχος πραγματο¬ 
ποιείται από τριμελή επιτροπή αποτελούμενη από τον 
προϊστάμενο του αρμοδίου τμήματος ή τον αναπληρωτή 
του, τον αρμόδιο γεωπόνο του προγράμματος και έναν γε¬ 
ωπόνο της Δ/νσης Εισροών Ζωικής Παραγωγής. 

• Ο ΟΠΕΚΕΠΕ ο οποίος σύμφωνα με τον Καν. (ΕΚ) 
1663/95 ελέγχει όλα τα στάδια του προγράμματος για την 
εφαρμογή των κοινοτικών και εθνικών διατάξεων. 

• Η Διαχειριστική Αρχή του Ε.Π.Α.Α. πραγματοποιεί 
ελέγχους σε συνεργασία με τον ΟΠΕΚΕΠΕ ή ανεξάρτητα 
από αυτόν. Αυτοί συνίστανται σε: (α) έλεγχο του φυσικού 
και οικονομικού αντικειμένου στοντόπο υλοποίησης τους 
ή όπου βρίσκονται οι αγροπεριβαλλοντικοί φάκελοι και τα 
παραστατικά δαπανών και (β) ανάλυση και αξιολόγηση 
των πρωτοβάθμιων ελέγχων των αποφάσεων και των φο¬ 
ρέων εφαρμογής. 

Οι επιτόπιοι έλεγχοι, πραγματοποιούνται τόσο για τις 
κύριες όσο και για τις λοιπές δεσμεύσεις των δικαιούχων 
π.χ. πραγματοποιείται όχι μόνο για τα ζώα, που έχουν 
ενταχθεί στο πρόγραμμα και τους βοσκότοπους, που κά¬ 
νουν χρήση οι δικαιούχοι αλλά και για τις μη ενταχθείσες 
εκτάσεις στις οποίες πρέπει να τηρούνται οι Κ.Ο.Γ.Π. 

Αντίγραφα των αιτήσεων πληρωμών των δικαιούχων με 
κάθε σχετικό δικαιολογητικό, που αφορούν την ενίσχυση 
(αίτηση/δήλωση πληρωμής πρακτικό επιτόπιου ελέγχου, 
φύλλα ελέγχου ,αντίγραφο καταστάσεων πληρωμής 
κλπ.), παραμένουν στο αρχείο της Δ/νσης Αγροτικής Ανά¬ 
πτυξης της αρμόδιας Ν .Α. διαθέσιμα για εθνικούς και κοι¬ 
νοτικούς ελέγχους. 

Κάθε ημερολογιακό έτος οι Διευθύνσεις Αγροτικής 
Ανάπτυξης της Χώρας και τα Κ.Γ.Β.Ζ. αποστέλλουν στη 
Δ/νση Χωροταξίας και Προστασίας Περιβάλλοντος και 
στη Δ/νση Εισροών Ζωικής Παραγωγής εκθέσεις απολο¬ 
γισμού του προγράμματος, εντός προθεσμίας που καθο¬ 
ρίζεται με απόφαση Υπουργού Γεωργίας. 

Άρθρο 13 
Κυρώσεις 

1. Δικαιούχοι που δηλώνουν ψευδή στοιχεία ή προσπα¬ 
θούν να παραπλανήσουν την Υπηρεσία: 

• Αποβάλλονται από το μέτρο 

• Τυχόν καταβληθέντα ποσά αναζητούνται σαν αχρεω- 
στήτως καταβληθέντα 

• Αποκλείονται από το σύνολο των μέτρων του άξονα 3 
τουλάχιστον για δύο έτη. 

2. Δικαιούχοι που δηλώνουν ανακριβή στοιχεία, χωρίς 
πρόθεση να παραπλανήσουν την Υπηρεσία, αποκλείονται 
για το εξεταζόμενο έτος από όλα τα μέτρα του άξονα 3. 


3. Δικαιούχοι οι οποίοι διακόπτουν το πρόγραμμα πριν 
την λήξη των συμβατικώντους υποχρεώσεων: 

• Αποβάλλονται από το πρόγραμμα (μέτρο) 

• Τυχόν καταβληθέντα ποσά αναζητούνται σαν αχρεω- 
στήτως καταβληθέντα στο σύνολο ή εν μέρει 

Οι δικαιούχοι απαλλάσσονται των κυρώσεων του προη¬ 
γούμενου εδαφίου εφόσον: 

• Συντρέχουν λόγοι ανώτερης βίας έκτων οποίων προ¬ 
κύπτει ότι δεν είναι δυνατή η συνέχιση της παραμονής στο 
πρόγραμμα ή 

• Μεταβιβάσουν την εκμετάλλευση τους σε διάδοχο ο 
οποίος θα αναλάβει την συνέχιση της τήρησης των Τυχόν 
καταβληθέντα ποσά αναζητούνται σαν αχρεωστήτως κατα¬ 
βληθέντα στο συμβατικών υποχρεώσεων του δικαιούχου ή 

• Μετατρέψουν μετά από έγκριση την αναληφθείσα 
υποχρέωση σε άλλη τουλάχιστον ισοδύναμου περιβαλ¬ 
λοντικού αποτελέσματος. 

4. Προκειμένου περί διαφορών μεταξύ δηλωθέντων και 
πιστοποιηθέντων αριθμών ζώων ή/και δηλωθείσας και πι- 
στοποιηθείσας έκτασης που ελέγχονται μέσω ΟΣΔΕ ισχύ¬ 
ουν οι κυρώσεις του ΟΣΔΕ. 

5. Λεπτομέρειες εφαρμογής και πρόσθετες κυρώσεις 
όπου απαιτείται ορίζονται με απόφαση του Υπουργείου 
Γ εωργίας. 

Άρθρο 14 
Τελικές διατάξεις 

1. Εξουσιοδοτείται ο Υπουργός Γ εωργίας για την έκδο¬ 
ση αποφάσεων για τις λεπτομέρειες εφαρμογής της πα¬ 
ρούσας απόφασης. 

2. Το Παράρτημα I «Εννοιολογικοί Προσδιορισμοί» απο¬ 
τελεί αναπόσπαστο τμήμα της παρούσας απόφασης. 

3. Η έκδοση της παρούσας απόφασης δεν συνεπάγεται 
καμία αύξηση στον προϋπολογισμό των αγροπεριβαλλο- 
ντικών προγραμμάτων του ΕΠΑΑ. 


Παράρτημα I 

Εννοιολογικοί προσδιορισμοί 

1. Νόμιμη κατοχή 

α) Ο ιδιοκτήτης 

Η ιδιοκτησία υφίσταται σε όλες τις περιπτώσεις που 
αναγνωρίζονται από το Εθνικό Δίκαιο. Η ιδιοκτησία στην 
περίπτωση των οικογενειακών εκμεταλλεύσεων, δύναται 
να θεωρηθεί ότι συντρέχει στο πρόσωπο και των δύο συ¬ 
ζύγων ανεξάρτητα πραγματικού γεγονότος. 

β) Ο μισθωτής 

Η μίσθωση θα πρέπει να είναι στο όνομα του αιτούντος και 
να έχει συναφθεί με έγγραφο βεβαίας χρονολογίας, όταν η 
διάρκειάτης είναι μέχρι εννέα έτη και με συμβολαιογραφι¬ 
κό έγγραφο, το οποίο θα έχει μεταγράφει στο οικείο υπο¬ 
θηκοφυλακείο όταν η διάρκειά της είναι άνω των εννέα 
ετών. 

2. Απειλούμενη με εγκατάλειψη φυλή αγροτικών ζώων 
(επιλέξιμη φυλή). 

Για τους σκοπούς του μέτρου οι απειλούμενες με εγκα¬ 
τάλειψη φυλές αγροτικών ζώων ορίζονται στο Π.Δ. 
434/1995 «Μέτρα για τη διατήρηση και προστασία των αυ¬ 
τοχθόνων φυλών αγροτικών ζώων», όπως αυτό ισχύει κάθε 
φορά, εφ’ όσον τα ζώα εκτρέφονται στις επιλέξιμες για κά¬ 
θε φυλή περιοχές, οι οποίες περιλαμβάνονται στο έγγραφο 
προγραμματισμού Αγροτικής Ανάπτυξης (ΕΠΑΑ,) όπως αυ¬ 
τό ισχύει κάθε φορά και ο συνολικός αριθμός των θηλυκών 

ζώων κάθε φυλής είναι κατώτερος του κατωφλιού που ανα- 
φέρεται στο παράρτημα I του ΚΑΝ (ΕΚ) 445/2002. 

3. Επιλέξιμα ζώα για το παρόν μέτρο είναι τα αναπαρα- 
γωγά ζώα των απειλούμενων με εγκατάλειψη φυλών. 

4. Κώδικες Ορθής Γεωργικής Πρακτικής (ΚΟΓΠ) 

Οι ΚΟΓΠ αποτελούν τις ελάχιστες γεωργικές πρακτι¬ 
κές, που πρέπει να εφαρμόζουν οι παραγωγοί στο σύνο¬ 
λο της εκμετάλλευσής τους, με στόχο την προστασία του 
περιβάλλοντος και τη διαφύλαξη του φυσικού χώρου. 

Η εφαρμογή των ΚΟΓΠ αποτελεί υποχρέωση των πα¬ 
ραγωγών, εφόσον εντάσσονται στο παρόν πρόγραμμα 
και δεν χορηγούνται ενισχύσεις για την τήρησή τους. 

5. Περίοδος δέσμευσης του δικαιούχου, νοείται το συ¬ 
νεχές χρονικό διάστημα τωνπέντε (5) ετών κατά το οποίο, 
ο δικαιούχος θα πρέπει να τηρήσει τις συμβατικές υπο¬ 
χρεώσεις που απορρέουν από το πρόγραμμα. 

Το χρονικό διάστημα των πέντε ετών, αρχίζει να προ- 
σμετράται από την ημερομηνία υπογραφής της σύμβα¬ 
σης, που προβλέπεται στο άρθρο 10 της παρούσης. 

6. Πυκνότητα βόσκησης (Π. Β.) είναι ο αριθμός Μονά¬ 
δων Ζωικού Κεφαλαίου (ΜΖΚ) ανά εκτάριο (1 εκτάριο = 10 
στρέμματα). 

7. Μονάδα Ζωικού Κεφαλαίου 

Μία Μονάδα Ζωικού Κεφαλαίου (ΜΖΚ) αντιστοιχεί σε 
μία αγελάδα ή σε ένα αντίστοιχο αριθμό άλλων ζώων, 
όπως αυτός ορίζεται στον παρακάτω πίνακα: 


Είδος και κατηγορία ζώων 

ΜΖΚ ανά κεφαλή ζώου 
(συντελεστής μετατροπής ΜΖΚ) 

Βοοοίή 6 μηνών έως 2 ετών 

0.6 

Βοοειδή άνω των 2 ετών 

' 1,0 

Πρόβατα 

0,15 


0,15 

Ιτίττοιιδή άνω των 6 μηνών 

1,0 

Χοιρομητίρες 

0,4 

Παχυνόμενα χοιρίδια > 4(3 χ,Κγ 

0,27 

θηλάξοντα χοιρίδια «40 χΑγ 

0,027 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα 6 Φεβρουάριου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝIΚΟΣ ΦΑΡΜΑΚΗΣ Κ. ΣΚΑΝΔΑΛΙΔΗΣ 

ΓΕΩΡΓΙΑΣ 

Γ. ΔΡΥΣ 
-♦- 

Αριθ. 1821 (2) 

Σύσταση στο Δήμο Ν. Αλικαρνασσού του Ν. Ηρακλείου Νο¬ 
μικό Πρόσωπο με την επωνυμία «Σχολική Επιτροπή 1/θ 
Νηπιαγωγείου Καρτερού του Δήμου Ν. Αλικαρνασσού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

Ι.Τις διατάξειςτου άρθρου 203του Π.Δ. 410/95 (ΔΚΚ). 

2.Τις διατάξειςτου άρθρου 5παρ. 8του Ν. 1894/90. 


3. Τις διατάξεις της 25/75076/13.12.96 Εγκυκλίου του 
ΥΠΕΣΔΔΑ. 

4. Την 589/2003 απόφαση του Δημοτικού Συμβουλίου 
Ν. Αλικαρνασσού, για τη σύσταση Νομικού Προσώπου με 
την επωνυμία «Σχολική Επιτροπή 1/θ Νηπιαγωγείου Καρ¬ 
τερού Ν. Αλικαρνασσού». 

5. Την 6730/12.8.2003 (ΦΕΚ1288/Β/2003) Απόφαση του 
Γ ενικού Γ ραμματέα της Περιφέρειας Κρήτης για τη μετα¬ 
βίβαση εξουσίας της υπογραφής του. 

6. Το αριθ. 335 /16.1.2004 έγγραφο του Δήμου Ν. Αλι¬ 
καρνασσού αποφασίζουμε: 

Συστήνουμε στο Δήμο Ν. Αλικαρνασσού του Ν. Ηρα¬ 
κλείου Νομικό Πρόσωπο, με την επωνυμία «Σχολική Επι¬ 
τροπή 1/θ Νηπιαγωγείου Καρτερού του Δήμου Ν. Αλι¬ 
καρνασσού». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητες θέρμανσης φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

- Η αμοιβή καθαριστριών 

- Η εκτέλεση μικρών έργων για επισκευή & συντήρηση 
των διδακτηρίων. 

- Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία του. 

- Η διαχείριση των εσόδων από την ενδεχόμενη εκμε¬ 
τάλλευση του σχολικού κυλικείου και 

- Η λήψη όλων των μέτρων που κρίνονται αναγκαία για 
την στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο Διοικείται από πενταμελές (5) 
Διοικητικό Συμβούλιο αποτελούμενο από τους: 

α) Πρόεδρος του Δ. Σ. είναι ο Δήμαρχος ή άλλο αιρετό 
ή μη μέλος που ορίζεται από αυτόν. 

β) Ένα (1) Δημοτικό Σύμβουλο με τον αναπληρωτή του 
που ορίζεται από το Δ.Σ. 

γ) Ένα (1) εκπρόσωπο του Συλλόγου Γονέων & Κηδεμόνων 
του Νηπιαγωγείου που υποδεικνύεται από την γενική συνέ¬ 
λευση με τον αναπληρωτή του και ορίζονται από το Δ. Σ. 

δ) Ένα (1) Δημότη γονέα μαθητή του Νηπιαγωγείου, με 
τον αναπληρωτή του που ορίζονται από το Δ.Σ. 

ε)Τον εκάστοτε Δ/ντή-ντρια του Νηπιαγωγείου Ν. 
Αλικ/σσού με το νόμιμο αναπληρωτή του 

4. Θητεία των μελών. 

Η θητεία των μελώντου Διοικ. Συμβουλίου του Νομικού 
Προσώπου ακολουθεί την δημοτική περίοδο. 

Το Διοικ. Συμβούλιο εκλέγει μεταξύ των μελώντου αντι¬ 
πρόεδρο, γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου που ορίζεται στο 
ποσό των 586,94 €. 

γ) Κάθε είδους εισφορές δωρεές κληρονομιές, κληρο¬ 
δοσίες. 

δ) Εισπράξεις από αντίτιμο των παρεχόμενων πραγμά¬ 
των ή υπηρεσιών. 

ε) Πρόσοδοι από την περιουσία του 

6. Εκπροσώπηση του Νομικού Προσώπου: το Νομικό 
Πρόσωπο εκπροσωπείται στα δικαστήρια και σε κάθε 
Δημόσια Αρχή από τον Πρόεδρο του Δ. Σ. και όταν αυ¬ 
τός απουσιάζει ή κωλύεται από τον Αντιπρόεδρο 
Από την απόφαση αυτή προκαλείται δαπάνη ύψους 
586,94 € σε βάρος του προϋπολογισμού του Δήμου Ν. 
Αλικ/σσού για το παρόν και τα επόμενα έτη. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Ηράκλειο, 4 Φεβρουάριου 2004 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




